เกิดภาวะนี้มา 4-5 วันแล้ว สาเหตุมาจากปัญหาชีวิต การงาน ความรัก ความเครียด โดยมีอาการ เบือชีวิตประจำวัน กินไม่ได้ นอนไม่ค่อยหลับ อยากอาเจียน เบื่อหน่ายในสิ่งที่เคยชอบทำอยากทราบว่าผมควรไปตรวจร่างกายหาโรคหรือไปพบจิตแพทย์เลยครับ
สวัสดีค่ะงานอาการเบื่ออาหาร และเบื่อกิจกรรมต่างๆในชีวิต มีอาการเครียดร่วมด้วย เบื่อหน่ายสิ่งที่เคยชอบทำ อาจเกิดจาก ภาวะซึมเศร้า โรคซึมเศร้า การเปลี่ยนแปลงทางอารมณ์ไปอย่างผิดปกติภาวะซึมเศร้าเป็นภาวะที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานการวินิจฉัยว่าเป็นโรคซึมเศร้านั้น ก็คือมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมจากที่กล่าวมา อาการก็อาจจะเข้าข่ายโรคซึมเศร้าได้ ควรไปพบแพทย์เพื่อประเมินสุขภาพจิตเพิ่มเติม สามารถเลือกเป็นจิตแพทย์เลยได้ในเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องที่ทำให้เครียด พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ หรือเขียนระบายออกมาก็ได้เช่นกัน